19.4.2006 Den Europæiske Unions Tidende L 106/7 KOMMISSIONENS FORORDNING (EF) Nr. 601/2006 af 18. april 2006 om gennemførelse af Europa-Parlamentets og Rådets forordning (EF) nr. 184/2005 for så vidt angår formatet og proceduren for fremsendelse af data KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlaments og Rådets forordning (EF) nr. 184/2005 af 12. januar 2005 om fællesskabsstatistikker over betalingsbalance, international handel med tjenester og udenlandske direkte investeringer (1), særlig artikel 7, og ud fra følgende betragtninger: (1) — Forordning (EF) nr. 184/2005 fastlægger en fælles ramme for systematisk udarbejdelse af fællesskabsstatistikker over betalingsbalance, international handel med tjenester og udenlandske direkte investeringer. (2) Det er nødvendigt nærmere at fastlægge formatet og proceduren for fremsendelse af de krævede data for at gøre det muligt at producere data, der er sammenligne- lige og harmoniserede medlemsstaterne imellem, at begrænse risikoen for fejl ved datafremsendelsen og frem- skynde behandlingen af de indsamlede data og hurtigere gøre dem tilgængelige for brugerne. Der bør derfor fast- sættes gennemførelsesbestemmelser som supplement til de anvisninger, der findes i Eurostats »Balance of Payments Vademecum«, der revideres hvert år. (3) — Foranstaltningerne i denne forordning er i overensstem- melse med udtalelse fra Betalingsbalanceudvalget, der er nedsat ved forordning (EF) nr. 184/2005 — UDSTEDT FØLGENDE FORORDNING: Artikel 1 Fremsendelse af data Medlemsstaterne fremsender data til Kommissionen (Eurostat) i elektronisk form gennem Kommissionens (Eurostats) centrale dataportal. Kommissionen (Eurostat) stiller detaljeret dokumentation til rådighed om denne centrale dataportal og udsteder retnings- linjer for, hvordan metoderne til fremsendelse af data gøres kompatible hermed. Artikel 2 Dataformat Medlemsstaterne anvender dataformatet »Gesmes« i overens- stemmelse med de dataudvekslingsstandarder, der er fastsat af Kommissionen (Eurostat). Kommissionen (Eurostat) stiller detal- jeret dokumentation til rådighed om disse standarder og udsteder retningslinjer for, hvordan standarderne gennemføres i overensstemmelse med kravene i denne forordning. Der må ikke anvendes ophavsretligt beskyttede dataformater. Artikel 3 Tekniske specifikationer for dataformatet De tekniske specifikationer for datastrukturen skal være som anført i bilaget til denne forordning. Artikel 4 Ikrafttrædelse Denne forordning træder i kraft på tyvendedagen efter offent- liggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. april 2006. ()) EUT L 35 af 8.2.2005, s. 23. På Kommissionens vegne Joaquin ALMUNIA Medlem af Kommissionen